147. lahka brigada
147. lahka brigada vojna je jedinica koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Olovsko-sokolački odred formiran je u Sarajevu od ljudstva s tog područja. Komanda ovog odreda pokušala je u Olovu formirati 11. brdsku brigadu, od samog odreda i jedinica Općinskih štabova odbrane Sokolac i Han Pijesak. Ova brigada nije formirana, a 17. decembra 1993. osnovan je 1. samostalni sokolački bataljon koji je svoj ratni put nastavio na olovskom ratištu u okviru 2. korpusa. Početkom 1994. odred je vraćen u sastav 1. korpusa, odnosno OG-3 Vareš. Pri formiranju 16. divizije, nastala je 147. lahka brigada kao manevarska brigada divizije, od 1. sokolačkog bataljona i dijela ljudstva 1. slavne olovske brdske, 126. brdske, 304. brdske i 322. lahke brigade. Medaljom za hrabrost odlikovan je pripadnik 147. brigade Remzo Žilić. Zlatnim ljiljanom, najvišim ratnim priznanjem, odlikovano je šest pripadnika 1. sokolačkog bataljona i dva pripadnika 147. brigade.